براهيم

براهيم (ب لعبرية: אַבְרָהָם - أڤراهام، بلإتيوپية لقديما: አብርሃም - أبراهام، بلعربية: إبراهيم)، هو النبي اللي تسمّات عليه لأديان لإبراهيمية. على حساب هاد لأديان، براهيم كان نبي عبري. ف ليهودية، هو أول واحد اللي قدر يدير علاقة ما بين ليهود و الله.رؤية يهودية للعلاقات بين العائلة الإبراهيمية في روسيا - مركز الدراسات العربية الأوراسية (2023) ف لمسيحية، هو لأب ديال لإيمان و ديال ڭاع لمومنين بالله ف ڭاع لوقات.لأنبياء - الله يدعو إبراهيم - لكتاب لمقدس بلعربية ف لإسلام، هضر لقرآن على النبي براهيم 69 مرة، ف 25 سورةالنبي إبراهيم وإسماعيل وإسحاق (ع) - هدى القرآن، و هو لقدوة ديال لواحد اللي خاص الناس يكونو بحالو ف كلشي. حتا ف الصلا اللي كادّار خمسا د لمرّات ف النهار، تيصلّيو لمسلمين عليه، و تاتسما الصلا لإبراهيمية.تعدد صيغ الصلاة الإبراهيمية - إسلام ويب (2020)

براهيم كانو عندو بزاف د لولاد و لحفايد اللي تا هوما كانو أنبيا، بحال سماعيل و إسحاق (بجوج ولادو) و يعقوب (لأب ديال بني إسرائيل) و يوسف و موسى و هارون و داوود.شجرة النبوة الإبراهيمية - ابتداءً من إبراهيم وانتهاء بمحمد (عليهم الصلاة والسلام) - الجزيرة (2022)

براهيم مدفون ف جامع بسميتو (الجامع لإبراهيمي)، جا ف لمدينا د لخليل (تا هيا بسميتو، حيت كان تيتسمّا براهيم لخليل) ف فلسطين.من الأنبياء المدفونون في مسجد إبراهيم الخليل في فلسطين؟ - لجزيرة (2022) نفس لبلاصة مدفونين فيها بزاف د لأنبيا لاخرين، و هي مقدسا عند لمسلمين و لمسيحيين و ليهود.
 لقصة ديالو 
لقصة د براهيم تا تقول باللي تولد ف لمدينا د أور، اللي جات ف لعراق ديال دابا. ديك الساعة كانو ڭاع الناس كيعبدو لأصنام، و كيحكم فيهم ماليك ديكتاتور سميتو نمرود. براهيم حارب هاديك لأصنام و بدا تيهرسها، و هو الشي اللي خلا نمرود يبغي يقتلو ولكن ما قدرش. هاجر من موراها لبزاف د لبلدان، و كان تيقول للناس باللي كاين غي إله واحد اللي خلق لعالم.

من لقصص لمعروفة ديالو هي ملّي حلم باللي الله قاليه يدبح ولدو سماعيل (اللي كانت عندو 13 لعام) باش يبينلو باللي تيآمن بيه. من مورا ما تشاور مع ولدو، اللي تا هو تّافق، مشا باش يدبحو، ولكن الله صيفطلو حولي، و من تما كان لأصل ديال الدبيحة اللي كيديرو لمسلمين كل عام ف لعيد لكبير.

 مصادر 

تصنيف:دين
تصنيف:ليهودية
تصنيف:يهود
تصنيف:أنبيا د اليهودية
تصنيف:أنبيا د المسيحية
تصنيف:أنبيا ف القرآن
تصنيف:أنبيا